Riksvei 14

Riksvei 14 var hovedveien mellom Ålesund og Stavanger frem til 1992, da den ble forlenget til Kristiansund og fikk veinummer riksvei 1. Da europavei 39 ble opprettet ble det meste av veien del av denne.

Nord for Bergen fulgte veien samme trasé som den senere E39 (Solavågen–Festøya–Volda–Folkestad–Lote–Anda–Lavik–Brekke/Oppedal), men med ferge også mellom Knarvik i Lindås og Steinestø i Bergen.Cappelens bil- og turistkart, dobbeltblad 3-4 (1982) 

Sør for Bergen var ferjesambandet Våge–Halhjem del av strekningen, fra Våge i Tysnes fulgte den dagens fylkesvei 49 til Flatråker der det var ferje til Jektavik i Stord, mellom Jektavik og Leirvik samme strekning som dagens E39. Fra Leirvik gikk det ferje til Valevåg i Sveio, der traseen fulgte dagens fylkesvei 4990 til Valestrand, og videre som dagens trasé.

Fra Haukås i Sveio fulgte Rv14 dagens fylkesveier 47 og 511 via Haugesund til Skudeneshavn i Karmøy, der det gikk ferge til Randaberg der veien fortsatte til Stavanger. Totalt var det ni fergerCappelens bil- og turistkart, dobbeltblad 1-2 (1982) I 1992 ble nye europaveinummer innført i Norge og riksvei 14 ble det samme som europavei 14 Stjørdal–Meråker.

 Referanser 

Kategori:Tidligere riksveier
Kategori:Tidligere veinummer i Møre og Romsdal
Kategori:Tidligere veinummer i Sogn og Fjordane
Kategori:Tidligere veinummer i Hordaland
Kategori:Tidligere veinummer i Rogaland